钦定古今图书集成/明伦汇编/氏族典/第093卷 > 《廖用贤尚友录》 > 俞师鲁
## 钦定古今图书集成/明伦汇编/氏族典/第093卷 > 《廖用贤尚友录》 > 俞师鲁

按《万姓统谱》：“师鲁，字唯道，婺源人。卓悟秀挺，三岁能
识奇字，知读书，日诵数百千言。大德间，江浙行省荐
其行能，应茂材异等，江东使者涿郡卢挚荐之，辟署
史馆编修。以亲老求外，为隆兴路学教授。丁外艰，家
居十年。至治中，为广德路教授，秩满，授松江府知事，
多有政绩。民为之歌曰：‘俞公未来，案牍纷披，吏馋而’”
欺。俞公既来，官僚怡怡，吏饱而嬉。惟其黑帻，使我心
恻。府中事无大小，须其一言而决。卒于官，有《易》《春秋
注说》，未脱，稿藏于家。